প্ৰায় এমাহ পূৰ্বে শিৱসাগৰৰ দিখৌ নদীত পাঁচজনীয়া পৰিয়ালটোৰ সৈতে এখন গাড়ী ডুব যোৱাৰ ঘটনাটোৰ দৰে আন এটা ঘটনা আজি সংঘটিত হয়। জিলাখনৰ নামতিৰ পৰা আমগুৰিৰ অভিমুখে আহি থকা এখন গাড়ী পুলত খুন্দা মাৰি নদীত বাগৰি পৰে। দুৰ্ঘটনাগ্ৰস্ত নেক্সন গাড়ীখনৰ নম্বৰ আছিল AS04T-3333.
অৱশ্যে গাড়ীত থকা আৰোহী আৰু চালকক স্থানীয় ৰাইজৰ সহযোগত লগে লগে উদ্ধাৰ কৰি চিকিৎসালয়লৈ নিয়া হয়। দুয়োজনৰে অৱস্থা সংকটজনক বুলি জনাইছে আত্মীয় লোকে।
জানিব পৰা মতে, গাড়ীখনত থাওৰা সমষ্টিৰ বিজেপিৰ বিধায়ক কুশল দুৱৰীৰ ভায়েক বকুল দুৱৰী আৰু লগৰ এজন আহিছিল। কিন্তু সৰু নদীখনৰ ওপৰত থকা পুলত উঠিব খোজোতেই চালকৰ ভুলৰ বাবে গাড়ীখনে খুন্দা মাৰে আৰু তললৈ বাগৰি পৰে।
বকুল দুৱৰীৰ লগৰজনৰ নাম এই পৰ্য্যন্ত জানিব পৰা হোৱা নাই। দুয়োকে বৰ্তমান ডিব্ৰুগড়ৰ অসম মেডিকেল কলেজ হস্পিটেলত চিকিৎসা প্ৰদান কৰি থকা হৈছে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
